A tot el personal

Avís número 9-12/26

Assumpte:

Convocatòria de concurs-oposició per a la cobertura d’una plaça de Tècnic/a Especialista en gestió Ambiental, amb categoria professional Tècnic/a Agregat H , per la Unitat de Gestió Ambiental, de l’Àrea de Finançament, Programació i Auditoria.

La missió del lloc de treball és la de assumir la direcció tècnica, coordinació i supervisió de la implantació, seguiment i millora contínua dels sistemes de gestió ambiental i de qualitat dins de TMB, garantint el compliment legal, normatiu i estratègic, i promovent la sostenibilitat i l’eficiència energètica en tots els àmbits de l’organització.

1. Realitzar la direcció tècnica de l’anàlisi de riscos, l’anàlisi de l’entorn i la identificació i l’avaluació de requisits (legals, client, ISO, etc) d’obligat compliment. Avaluar els requisits que pertanyen al seu àmbit.
2. Realitzar la direcció i coordinació dels tràmits necessaris per a l’obtenció i renovació dels permisos, autoritzacions i llicències ambientals. Interlocutor amb les administracions competents: AMB, Agència de residus, Ajuntament, etc.
3. Executar l’avaluació d’aspectes i impactes dels processos. Identificar els aspectes/impactes més significatius, realitzant el seguiment i control.
4. Realitzar la direcció tècnica de la revisió energètica per tots els usos energètics de TMB i identificar els usos d’energia més significatius. Seguiment i control.
5. Identificar les oportunitats de millora i l’establiment , supervisió i control d’objectius i plans d’acció.
6. Establir, coordinar i supervisar metodologies estàndards de qualitat ambiental, indicadors, ràtios i paràmetres de control. Fer el seguiment i control de l’evolució dels indicadors a nivell d’unitat, servei, àrea i empresa.
7. Establir, coordinar i supervisar estàndards de qualitat ambiental pels processos, productes i serveis subministrats externament.
8. Realitzar la direcció tècnica dels Comitès d’Unitat, Servei i Àrea pel seguiment i control de la implantació del sistema de gestió. 
9. Analitzar el cicle de vida dels processos. Dissenyar, establir i organitzar els processos de gestió ambiental i de qualitat de les àrees operatives i funcionals per assolir la màxima qualitat amb el mínim impacte. Realitzar l’assessorament tècnic de les àrees operatives i funcionals per la seva implantació.
10. Dissenyar, estandarditzar, construir, executar i fer el manteniment d’eines corporatives per impulsar la millora contínua del sistema de gestió: Plataforma corporativa pel seguiment del sistema de gestió, Quadre comandament pel seguiment d’indicadors de comportament ambiental i de qualitat, etc.
11. Programar, dirigir i executar els plans d'auditoria del sistema de gestió en col·laboració amb l’equip auditor i l’equip auditat. Presentar a la Direcció l’avaluació anual del sistema de gestió i certificació.
12. Realitzar la direcció tècnica de la revisió anual del sistema per la Direcció del sistema de gestió (revisió de polítiques, objectius, indicadors, etc).
13. Dirigir, coordinar i supervisar tècnicament la identificació de necessitats formatives i la revisió de competències en matèria de gestió de qualitat i medi ambient. Realitzar el seguiment i control de la seva implantació. Executar accions formatives concretes.
14. Realitzar qualsevol altra tasca/assumir qualsevol altra responsabilitat, derivada dels procediments de PRL (Prevenció de Riscos Laborals), i Qualitat i Medi Ambient que hi pugui haver en cada moment degudament aprovats i publicats en el llibre de procediments de TMB, i vinculats a cada lloc/càrrec ocupat.
15. Realitzar qualsevol altra tasca que pugui indicar la seva Prefectura/Direcció, que sigui necessària pel servei a prestar, i que estigui contemplada dins de les tasques susceptibles a realitzar per qualsevol llicenciat-grau universitari-Enginyer Superior, en el seu exercici ple, lliure i complert de la professió.

 Condicions ofertes: 
· Categoria: Tècnic/a agregat H
· Horari: euro.
· Jornada: completa. 
· En el supòsit que la/les persona/es seleccionada/es pertanyi/n a una d’aquestes tres societats (Projectes i Serveis de la Mobilitat, S.A., Fundació TMB  o Transports Metropolitans de Barcelona, S.L.),  es formalitzarà el seu contracte amb l’empresa Ferrocarril Metropolità de Barcelona S.A. Es respectarà l’antiguitat a l’empresa d’origen.

Condicions de participació acreditables: 
1. [bookmark: _Hlk173494676]Ser empleat/da en actiu de Ferrocarril Metropolità de Barcelona, S.A., Transports de Barcelona, S.A., Projectes i Serveis de la Mobilitat, S.A., Fundació TMB o Transports Metropolitans de Barcelona S.L.: amb contracte estructural (indefinit o interí per plaça vacant) o haver estat seleccionada en algun procés on es recollís explícitament l’opció a contractació indefinida. Així mateix, qualsevol persona empleada que formi part de la borsa d’Agents d’Atenció al Client (estigui en actiu o no).
2. Estar en possessió de la titulació oficial, finalitzada i homologada, de Llicenciatura/Diplomatura/Grau universitari en Ciències Ambientals, Enginyeria Ambiental o similar. 
3. Formació específica en ISO 14001.
4. Experiència mínima de 2 anys com a tècnic de gestió ambiental en empresa i/o consultor/auditor de sistemes de gestió ambiental. 


Requisits específics a avaluar durant el procés de selecció:

1. Coneixements avançats en sistemes de Gestió ambiental basats en ISO 14001
2. Es valorarà formació en ISO 50001
3.  Coneixements en ISO 9001 i UNE 13816
4. Coneixement tècnic, normatiu i legal dins el seu àmbit de responsabilitat
5. Coneixements de legislació ambiental, Anàlisi de Cicle de Vida i revisió energètica. 
6. Maneig avançat d’eines ofimàtiques (excel, word, power point, Teams, sharepoint)
7. Es valorarà coneixements en Power BI i entorn SAP. 
8. Idiomes: Català i castellà avançat; anglès tècnic (intermedi o avançat). 



Característiques personals: 
Entre les capacitats, habilitats i competències personals que han de tenir les persones seleccionades, han de trobar-se les següents:

· Eficàcia personal: iniciativa, flexibilitat, pro activitat, autocontrol, organització del propi temps i orientació a resultats.
· Interpersonals: orientació a client, treball en equip i comunicació.
· Gestió d’idees i informació: pensament analític i resolució de problemes i coneixement de l’organització.
· Gestió de recursos: planificació i organització, presa de decisions i gestió de projectes
· Lideratge: impacte i influència


Fases del procés selectiu: 
[bookmark: _Hlk173825782]El procés de selecció constarà de les següents fases, que es podrien compactar i/o canviar d’ordre per necessitats del procés:

1. Anàlisi de candidatures. S'avaluarà si les persones candidates reuneixen les condicions mínimes necessàries que exigeix la cobertura del lloc, mitjançant l'anàlisi de candidatures vers els requisits exigits.

2. Avaluació aptitudinal i de coneixements teòrico-pràctics. Realització de proves psicotècniques, de personalitat i/o de coneixements teòric-pràctics. Per superar aquesta fase serà necessari obtenir una puntuació mitjana global del 50%, sempre i quan s’hagi obtingut una puntuació mínima d’un 40% en cadascun dels blocs (psicotècnic i teòric-pràctic).

3. Avaluació competencial. Les persones candidates que superin la fase anterior realitzaran proves per avaluar el seu grau d’ajust al lloc (assessment center, prova/cas pràctic i/o entrevista personal, etc.). Per superar aquesta fase serà necessari obtenir un mínim del 50% de la màxima puntuació possible en les diferents competències avaluades. Serà escollida aquella persona amb major puntuació. 


Presentació de candidatures: 
Les persones interessades hauran d’enviar el seu currículum vitae actualitzat i amb la referència núm. 10166 mitjançant l’opció d’inscripció online clicant AQUI. 

Al CV hauran de constar les següents dades:
· Nom i número d’empleat/da.
· Funció, categoria, centre i horari de treball actuals.
· Telèfons de contacte.
· Correu electrònic de contacte.
· Estudis finalitzats amb titulació.
· Formacions específiques complementàries
· Experiència laboral amb dates i funcions (dins i fora de TMB).

La recepció de candidatures serà fins el proper dia 8 de març de 2026 inclòs.

Per atendre les consultes sobre aquest avís podeu contactar amb la Sergio Romartínez, de la Unitat de Selecció, Pràctiques i Onboarding, mitjançant el correu sromartinez@tmb.cat 

Informació sobre el tractament de les dades: FMB, TB, PSM, Fundació TMB i/o TMB, S.L. (Grup TMB), segons correspongui, tractarà les dades del personal que presenti la seva candidatura per tal de gestionar el procés de promoció interna. Així mateix, s’informa que, de conformitat amb la normativa de transparència i accés a la informació pública (art. 21.2 Decret 8/2021) les dades poden ser difoses a través del Portal de la Transparència de TMB. Pot exercir els drets d’accés, rectificació, supressió, limitació, oposició i a no ser objecte de decisions individuals automatitzades a través de l’enviament de la corresponent sol·licitud al compte dpd@tmb.cat. Disposes de tota la informació a la pàgina específica de la política de privadesa.

Proves avaluatives:
Les persones acceptades en el procés selectiu seran convocades a les proves mitjançant correu electrònic (corporatiu i/o personal) una vegada finalitzi el període de recepció de sol·licituds. 

S’adjunta un calendari estimat de les diferents fases de proves al final de l’avís.

El resultat d’aquest concurs-oposició es publicarà a la intranet de TMB mitjançant avís amb els noms de la persona seleccionada, amb finalitat informativa i en aplicació de la normativa vigent.

La plaça serà adjudicada a la persona que presenti el major grau d’ajust al perfil del lloc, passant a exercir provisionalment les noves funcions durant un període de prova de 6 mesos de desenvolupament efectiu de les funcions principals. Si aquesta prova fos favorable, serà confirmada en el càrrec. En cas contrari, tornarà a la seva categoria o nivell de classificació i lloc de treball de procedència. 


El que es fa públic per a general coneixement i als efectes oportuns.



[image: ]

Carrer 60, 21-23 Sector A / Polígon Industrial Zona Franca / 08040 Barcelona
T +34 932 987 000 / F +34 932 987 300 / info@tmb.cat / www.tmb.cat
Transports de Barcelona SA. Inscrita al Registre Mercantil de Barcelona full núm. 16.610, foli 191, tom 1.494, llibre 933. C.I.F. A08016081.
Ferrocarril Metropolità de Barcelona SA. Inscrita al Registre Mercantil de Barcelona, llibre de Societats, tom 146, foli 167, full 14.201. C.I.F. A08005795.


La Directora de Finançament, 
Programació i Auditoria.

       La Directora de l’Àrea per a les Persones



Barcelona, 27 de febrer de 2026




TEMARI PROVA TEÒRICA-PRÀCTICA Tècnic/a Especialista en gestió ambiental



	UNITAT TEMÀTICA
	CONTINGUTS PRINCIPALS

	1. Marc normatiu ambiental
	Legislació ambiental vigent aplicable a TMB (estatal, autonòmica i local).


	2. Sistemes de Gestió
	Requisits ISO 14001 i ISO 50001
Integració amb les normes ISO 9001 i UNE 13816.
Conceptes bàsics


	3. Tramitacions i relació amb administracions
	Elaboració i tramitació de permisos, llicències i comunicacions ambientals amb les Administracions (AMB, ARC, Ajuntaments, etc.)
Procediment de tramitació amb les Administracions Ambientals


	4. Control operacional ambiental
	Compra verda i ambientalització de compres.
Gestió de residus: requisits normatius, classificació, segregació, documentació reglamentaria, procediments, accions de prevenció o valorització, etc.
Gestió de l’aigua: requisits normatius, documentació reglamentaria, procediments, control d’abocaments, etc.
Contaminació de sòls: requisits normatius, Informes de Situació de Sòls, procediments, etc.
Energia i CO2: requisits normatius, càlcul  de la petjada de carboni d’una  organització (abast 1, abast2 i abast 3), registre de la petjada carboni, procediments, etc.
Contaminació atmosfèrica: requisits normatius, càlcul emissions de NOx i PM i/o altres contaminants, focus emissors a l’atmosfera, etc.
Llicencies ambientals: requisits normatius, procediments, etc.


	5. Sostenibilitat i ESG
	Directiva CSRD i estandards ESRS
Doble materialitat
Contribució als informes de sostenibilitat i CSRD.





Calendari estimat fases de proves



[bookmark: _Hlk161299254]Fase 1: anàlisi de candidatures.
Entre els dies 9 i el 13 de març de 2026

Fase 2:  avaluació aptitudinal i de coneixements teòric-pràctics. 
Entre els dies 16 i el 27 de març de 2026

Fase 3: avaluació competencial. 
Entre els dies 23 de març i el 10 d’abril de 2026

Publicació de resultats: 
Abans del 24 d’abril de 2026


Aquest calendari pot estar subjecte a canvis. Qualsevol canvi es notificaria a les persones participants en el procés de selecció amb suficient antelació com per facilitar el bon funcionament del procés.

